Йозеф фон Айхендорф
Тъга по родината

Превод от немски: Венцеслав Константинов, —

chitanka.info

Който отива в чужбина,

Да тръгне с любима на път;

Там радост ще сетят мнозина,

А него ще мъчи студът.

Какво знаете, тъмни върхари,

За старите, прелестни дни?

Где са родните, свидни чукари —

Чезнат в смътните далечини!

С носталгия гледам звездите —

Те блещукаха, както и днес;

Тук славеи пеят в горите,

А пееха в нашия лес.

Ведрост ми носи зората!

Протягам към тебе ръце,

Пращам ти от планината,

Германийо, привет от сърце!

1826

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.